Melodi Grand Prix 2009

Melodi Grand Prix 2009 var den 47. utgåva av Melodi Grand Prix, Noregs nasjonale uttaking til Eurovision Song Contest. 21 songar deltok i tre delfinalar og Siste sjanse. Av desse kom åtte til finalen 21. februar 2009 i Oslo Spektrum. Den suverene vinnaren blei «Fairytale», framført og skriven av Alexander Rybak. Han representerte Noreg i Eurovision Song Contest 2009 i Moskva, der han vann andre semifinale og kvalifiserte seg til finalen. «Fairytale» vann også finalen, og dette var Noregs tredje siger i Eurovision Song Contest. Dei to førre var i 1985 og 1995.

 Sendingane 
For fjerde år på rad bestod Melodi Grand Prix av tre delfinalar, Siste sjanse og ein finale. 21 songar deltok i tevlinga, noko som var ny rekord. Det var sju songar i kvar delfinale, og dei to beste gjekk rett til finalen i Oslo Spektrum laurdag 21. februar. Tredje- og fjerdeplassane og to av dei utslåtte låtane fekk ei ny moglegheit i Siste sjanse laurdag 14. februar. NRK produserte sendingane i samarbeid med produksjonsselskapet Dinamo Story, og prosjektleiar Stian Malme i NRK sa at dei ønskte å gjere tevlinga større, proffare og meir populær.Bjørn, Camilla (17. desember 2008). «Klart for tidenes største MGP». VG Nett.

 Låtar og deltakarar 
Det kom inn 350 bidrag i den opne konkurransen, og NRK kravde at minst 50 prosent av bidraget måtte vere skriven av nordmenn.Christian Jacobsen (24. januar 2010). «Askeladden Alexander». escnorge.net. Besøkt 10. august 2009. Fleire kjende musikarar sende inn låtar, blant dei var Trond Andreassen frå Ricochets og Mariann Thomassen frå Surferosa som begge meinte at Melodi Grand Prix var blitt meir stovereint og «mykje betre» dei siste åra.Jappée og Grønneberg, Gjermund og Anders (10. desember 2008). «– GP er blitt stuerent». Dagbladet. s. 56. Musikarar som Marte Wulff, Simone Larsen og Christian Ingebrigtsen var også blant låtskrivarane.

Blant artistane var det ikkje like mange kjende, men Wenche Myhre var attende for første gong sidan 1992. Bandet Surferosa, den tidlegare barnestjerna Anita Hegerland og Idol-deltakaren Tone Damli Aaberge var andre kjende andlet i startfeltet.

 Delfinalane og ny Siste sjanse 
Dei tre delfinalane blei arrangerte i Kongsvingerhallen i Kongsvinger, Bodø Spektrum i Bodø og Skien fritidspark i Grenland. Siste sjanse blei arrangert i Sunnmørshallen i Ålesund. Per Sundnes og fjorårets vinnar, Maria Haukaas Storeng, var programleiarar for alle sendingane. 

Dette året gjorde NRK om på Siste sjanse. Sendinga blei ei stor direktesending på linje med delfinalane, og med åtte deltakarlåtar. Dette var tredje- og fjerdeplassane i dei tre delfinalane. I tillegg røysta VGs lesarar fram eit av dei utslåtte bidraga, medan den siste songen var den som hadde fått flest telefonrøyster av dei resterande utslåtte bidraga. Bidraget «Alt har en mening nå» var ikkje med i denne røystinga, fordi Wenche Myhre hadde ein spelejobb som kolliderte med Siste sjanse.Arnesen, Merete (6. februar 2009). «Du kan gi disse en ekstra MGP-sjanse». VG Nett. Dei åtte songane i Siste sjanse kjempa mot kvarandre i ein cupduell, og til slutt stod to bidrag igjen. Dei slo følgje med første- og andreplassane i kvar delfinale, slik at det til saman blei åtte songar i finalen.

Resultatet i alle delfinalane og Siste sjanse blei avgjort av sjåarane sine røyster. I finalen røysta sjåarane fram fire låtar til gullfinalen. Resultatet i gullfinalen blei avgjort av tre fagjuryar i kombinasjon med telefon- og SMS-røystene. I røystinga i gullfinalen knuste Alexander Rybak all motstand og fekk over seks gonger fleire røyster enn andreplassen. Dette er den mest knusande sigeren i Melodi Grand Prix si historie.Henriksen, Arve (21. februar 2009). «Tidenes stemmeskred». Aftenposten.no.

 Resultatet i finalen 
Oslo Spektrum, Oslo, laurdag 21. februar 2009

 Første runde 
Nr.TittelArtistKomponistTekstforfattarStatus 1 «Two of a Kind»  Espen Hana  Trond Andreassen   Andreassen og Christian Bloom  Uplassert 2 «Seven Seconds»  Ovi  Simone Larsen og Simen Eriksrud Uplassert 3 «Te stein»  Publiners  Bertil Bertelsen  Olav Nygaard, Morten Horn og Ronny Bertelsen    Gullfinale  4 «Find My Girl»  Alexander Stenerud  Alexander Stenerud Gullfinale  5 «Tricky»  Velvet  Hanne Sørvaag, N2, Niklas Bergwall og Niclas Kings Uplassert 6 «Fairytale»  Alexander Rybak  Alexander Rybak Gullfinale  7 «Det vart en storm»  Thomas Brøndbo  Svein Gundersen  Rolf Mokkelbost Uplassert 8 «Butterflies»  Tone Damli Aaberge  David Eriksen  Tone Damli Aaberge og Mats Lie Skåre Gullfinale 

 Gullfinale 
Nr.TittelArtistKomponistTekstforfattarRøysterPlass 3 «Te stein»  Publiners  Bertil Bertelsen  Olav Nygaard, Morten Horn og Ronny Bertelsen  62 6834 4 «Find My Girl»  Alexander Stenerud  Alexander Stenerud 73 0803 6 «Fairytale»  Alexander Rybak  Alexander Rybak 747 8881 8 «Butterflies»  Tone Damli Aaberge  David Eriksen  Tone Damli Aaberge og Mats Lie Skåre 121 8562

Røysting i finalen
Dei fire mest populære songane i første runde gjekk vidare til gullfinalen. Det fulle resultatet frå første runde blei aldri offentleggjort, og gullfinalistane blei presenterte i tilfeldig rekkjefølgje. I gullfinalen blei resultatet avgjort av ei blanding av fagjuryar og sjåarane sine telefonrøyster. Dei tre delfinalebyane og Siste sjanse-byen hadde kvar sin fagjury som gav 2 000, 4 000, 6 000 og 8 000 poeng til dei fire gullfinalistane. Etter fagjuryane blei telefon- og SMS-røystene presenterte. Røystene blei delte inn i fem geografiske regionar ut frå kor i landet røystene blei gitt. Kvar røyst talde eitt poeng. Poenga for landsdelane under motsvarar dermed talet på mottatte telefon- og SMS-røyster.«Melodi Grand Prix 2009 - nasjonal finale (2:2)». Norsk rikskringskasting. 21. februar 2009. Besøkt 9. august 2016.
Nr.TittelKongsvingerBodøGrenlandÅlesundNord-NoregVest-NoregMidt-NoregSør-NoregAustlandetTotalt3«Te stein»2 0006 0002 0002 0006 6303 7028 9457 93723 46962 6834«Find My Girl»4 0002 0004 0004 0003 7905 4328 13510 99330 73073 0806«Fairytale»8 0008 0008 0008 00042 21160 679101 381132 683378 934747 8888«Butterflies»6 0004 0006 0006 0005 6319 69816 04018 82949 658121 856

Delfinalane
Delfinale 1
Kongsvingerhallen, Kongsvinger, laurdag 24. januar 2009
Nr.TittelArtistKomponistTekstforfattarStatus 1 «U Look Good»  Surferosa  Surferosa og Lars-Erik Westby  Mariann Thomassen  Siste sjanse 2 «Men, Men, Men!»  Chicas del Coro Hilde Marstrander Ute 3 «Party»  KeSera med Anita Hegerland Robin Nordahl og Thomas Ewel  KeSera  Siste sjanse* 4 «Two of a Kind»  Espen Hana  Trond Andreassen   Trond Andreassen og Christian Bloom   Siste sjanse 5 «Sweeter Than a Kiss»  Charite Christian Ingebrigtsen og Laila Samuelsen Ute 6 «Det vart en storm»  Thomas Brøndbo  Svein Gundersen  Rolf Mokkelbost  Finale 7 «Tricky»  Velvet Hanne Sørvaag, N2, Niklas Bergwall og Niclas Kings Finale 
* «Party» var ikkje blant dei fire beste, men fekk likevel ei ny moglegheit i Siste sjanse sidan låten hadde flest røyster blant dei åtte utslåtte låtane i dei tre delfinalane som var med i røystinga.

Delfinale 2
Nordlandshallen, Bodø, laurdag 31. januar 2009
Nr.TittelArtistKomponistTekstforfattarStatus 1 «Alt har en mening nå»  Wenche Myhre  Thomas Thörnholm,  Michael Clauss og Danne Attlerud  Jan Vincent Johannessen  Ute 2 «Te stein»  Publiners  Bertil Bertelsen  Olav Nygaard, Morten Horn og Ronny Bertelsen  Siste sjanse  3 «Ride»  Tine Wulff  Marte Wulff  Ute 4 «Find My Girl»  Alexander Stenerud  Alexander Stenerud  Finale 5 «(Like You Did) Yesterday»  Janni Santillan  Janni Santillan  Siste sjanse  6 «Like An Angel»  Julius Winger  Julius Winger og Ole Jørgen Olsen  Ute 7 «Butterflies»  Tone Damli Aaberge  David Eriksen  Tone Damli Aaberge og Mats Lie Skåre  Finale

Delfinale 3
Grenlandshallen, Skien, laurdag 7. februar 2009
Nr.TittelArtistKomponistTekstforfattarStatus 1 «LeftRight»  Sichelle  Mats Lie Skåre  Ute  2 «Soul Train»  The Rebelettes  The Rebelettes  Ute  3 «Seven Seconds»  Ovi  Simone Larsen og Simen Eriksrud  Finale   4 «Shuffled»  Jane Helen  Jane Helen  Christine Litlekalsøy  Siste sjanse  5 «Do It Again»  Foxy  Hanne Sørvaag og Harry Sommerdahl  Siste sjanse**  6 «Carrie»  Sunny  Solgunn Ivana Valstad og Hans Petter Aaserud  Siste sjanse  7 «Fairytale»  Alexander Rybak  Alexander Rybak  Finale 
** «Do It Again» var ikkje blant dei fire beste i Delfinale 3, men fekk likevel ei ny moglegheit sidan VGs lesarar røysta han fram som siste bidrag til Siste sjanse laurdagen etter.

 Siste sjanse 
Sunnmørshallen, Ålesund, laurdag 14. januar 2009
Nr.TittelArtistKomponistTekstforfattarStatus 1 «U Look Good»  Surferosa  Surferosa og Lars-Erik Westby  Mariann Thomassen Ute andre runde  2 «Two of a Kind»  Espen Hana  Trond Andreassen   Andreassen og Christian Bloom Finale  3 «Te stein»  Publiners  Bertil Bertelsen  Olav Nygaard, Morten Horn og Ronny Bertelsen  Finale  4 «(Like You Did) Yesterday»  Janni Santillan  Janni Santillan Ute første runde  5 «Shuffled»  Jane Helen  Jane Helen  Christine Litlekalsøy Ute andre runde  6 «Carrie»  Sunny  Solgunn Ivana Valstad og Hans Petter Aaserud Ute første runde  7 «Party»  KeSera med Anita Hegerland Robin Nordahl og Thomas Ewel  KeSera  Ute første runde 8 «Do It Again»  Foxy  Hanne Sørvaag og Harry Sommerdahl  Ute første runde

 Resultatet av Siste sjanse
Runde 1Runde 2Til finalen                 «Party» – KeSera med Anita Hegerland Ute   «Two of a Kind» – Espen Hana Vidare   «Two of a Kind» – Espen Hana Vinnar     «U Look Good» – Surferosa Ute   «(Like You Did) Yesterday»	Janni Santillan Ute    «U Look Good» – Surferosa Vidare   «Two of a Kind» – Espen Hana     «Te stein» – Publiners  «Carrie» – Sunny Ute   «Te stein» – Publiners Vidare   «Te stein» – Publiners Vinnar    «Shuffled» – Jane Helen Ute   «Do It Again» – Foxy Ute   «Shuffled» – Jane Helen Vidare 

 Hendingar 

 Rybaks storsiger 
Den store snakkisen dette året var Alexander Rybak og «Fairytale». Rybak blei utropt til favoritt allereie før første delfinale, og då låtane blei slopne, fauk «Fairytale» til topps på alle veddemålslister, fan-rangeringar og internettrøystingar.Jones, Michael (31. januar 2008). «Rybak er Grand Prix-favoritt» . Side 2.Bjørn og Husby, Camilla og Marcus (24. februar 2009). «Hysteri blant GP-fans Europa rundt». Verdens Gang. s. 24.

Alexander Rybak deltok i den tredje delfinalen i Skien laurdag 7. februar. Der stilte han med kvit skjorte, svart vest og med den ikoniske fela si. Med seg på scena hadde han tre dansarar frå fridansgruppa Frikar og to koristar. Etter delfinalen gjekk «Fairytale» rett inn på ein 3. plass på VG-lista, og i finaleveka gjekk låten heilt til topps. Dette var første gong ein Melodi Grand Prix-låt toppa VG-lista før sjølve finalen.

I den norske finalen vann Rybak den mest knusande sigeren i Melodi Grand Prix nokon gong, og plateselskapa kom raskt på bana for å sikre seg kontrakt med Alexander Rybak. «Fairytale» blei liggjande på topp på VG-lista i åtte strake veker. Til saman låg låten heile 22 veker på lista, med ti veker som nummer ein. Dette er den største suksessen til ein norsk vinnar nokon gong.Bjørn, Camilla (19. februar 2009). «Bud-krig om GP-Rybak: – Fantastisk følelse». Verdens Gang. s. 34.«VG-lista for 'Fairytale'». Verdens Gang. Besøkt 10. august 2016.

 Protestar og sjåarsuksess 
Før finalen reagerte fleire av deltakarane sterkt på det dei meinte var urettvis handsaming av låtane. Det toppa seg då NRK brukte Tone Damli Aaberges «Butterflies» som kjenningsmelodi for VM-sendingane til Ski-VM i dagane før finalen i Oslo.Mari Ruus (17. februar 2009). «Melodi Grand Prix-finalister raser mot NRK». Verdens Gang. Besøkt 18. februar 2009. Espen Hana meinte det var lite gjennomtenkt av NRK og sa: «Det er helt hårreisende at NRK ikke skjønner selv at dette blir helt feil i forhold til de andre finalistene». Også vinnaren Alexander Rybak meinte tevlinga var urettferdig og fekk støtte av 79 prosent av lesarane i ei røysting på VG Nett.Ellingsen og Ruus, Elisabeth Breien og Mari (18. februar 2009). «MGP-favoritt: – Konkurransen har vært urettferdig». VG Nett. For å bøte på kritikken og for å gjøre det likt for alle finalistane, valde NRK å trekkje startrekkjefølgja i finalen. Dette blei gjort direkte på NRK2-programmet I kveld fire dagar før finalen.Bjørnskau, Hilde (17. februar 2009). «Finale-rekkefølgen trekkes i dag». nrk.no.

Oslo Spektrum var nærast utseld før finalen, og under sendinga var det ein ekstatisk stemning i salen, noko programleiarane peikte på fleire gonger. Under røystinga nådde stemninga høgdepunktet sitt, då Alexander Rybak vann ein knusande siger over konkurrentane. Sendingane blei også store sjåarsuksessar, og 1 519 000 sjåarar fekk med seg finalen. Dette er framleis det høgaste sjåartalet for ein norsk finale sidan dei moderne tv-meter-målingane starta hausten 1992.Røyseland, Halstein (23. februar 2009). «1,5 mill så MGP-festen». VG Nett. Sjåartala for delfinalane passerte også millionen, med høvesvis 1 032 000, 1 085 000 og 1 010 000 sjåarar. Siste sjanse samla 1 028 000 sjåarar.Skau, Hanna Lisa (2. februar 2009). «MGP ga to rekorder». Avisa Nordland. Også pressa var positiv og meinte tevlinga hadde gjort et solid comeback og var blitt moro igjen.Ringheim, Trude (20. februar 2009). «Vinneren er MGP». Dagbladet.no.

 Fotnotar 

Kategori:Melodi Grand Prix
Kategori:Hendingar i 2009
Kategori:2009 i Noreg